Lõbusad ja harivad muusikatöötoad lastele vanuses 7-16.
#000000
Laupäeval, 29. augustil kell 11.30-15.00 toimuvad Telliskivi Vivistop keskuses TMW lasteprogrammi töötoad, kus õpitakse muuhulgas puidust kitarri ehitama, plaate ja parmupilli mängima. Juhendajateks on teiste seas Heidy Purga, meisterjaan, Marten Altrov ja Sven-Sander Šestakov. Töötubades osalemine on kõikidele huvilistele tasuta.
#000002
Marten Altrovi (klarnet) ja Sven-Sander Šestakovi (klaver) kontsert viib meid ümbermaailmareisile. Ühtaegu lõbusal ja virtuooslikul kontserdil tehakse tutvust mitmete heliloojate ja nende muusikaga, lisaks ka erinevate tantsudega.
#000007
Töötoas teeme lähitutvust klarneti ja klaveriga. Lisaks loome kohapeal väljapakutud lastelaulude uusversioone. Ettevaatust, klassikaline muusika võib olla nakkav!
#000008
Kõik saavad kätt proovida nii vinüülimängijatel kui ka teistel elektroonilistel masinatel, sealhulgas muidugi lugusid kokku sulataval mikserpuldil.
#000009
Jaan tutvustab oma kuulsat lugu „Parmupillihullus” ning oma muusikalist teekonda koos parmupilliga üldisemalt. Meistri käe all saab kätte põhilised mängutehnikad. Hulk parmupille on kohapeal olemas!
#000010
Klopsime ise kokku puujuppidest kitarri ja tinistame sellega, niipalju, kui jaksame. NB! Töövahendiks kasutame ka haamreid ja naelu. Töötuba on mõeldud lastele vanuses alates kaheksandast eluaastast. Ühes töötoas on kohti kuni kümnele lapsele. Registreerimine.
#000011
Unustage flööt ja proovige selle asemel hoopis tomatit! Ühendame tehnoloogia ja juurviljad, köögiviljad ning paneme kokku terve orkestri! Võtame appi Playtronica ja teeme elektroonilist muusikat puuviljade ja köögiviljadega. Töötuba on mõeldud lastele vanuses alates kaheksandast eluaastast. Ühes töötoas on kohti kümnele lapsele. Registreerimine.
#000012
Ka TMW muusikaprogrammist leiab sel korral vanusepiiranguta ürituse – uuekooli hiphopi leibli LAGI pärastlõunase esitluslava Telliskivi F-hoone Mustas Saalis laupäeval, 29. augustil.
#000014
TMW lasteprogramm on 7-16-aastaste lastega peredele suunatud muusikasündmus, mis toob kokku lapsed, vanemad ja sõbrad, et ühiselt muusikamaailmaga lähemat tutvust teha, tunda rõõmu isetegemisest ning saada innustust ja vahetut tagasisidet oma ala professionaalidelt. TMW lasteprogramm juhib tähelepanu koolilaste muusikaharrastusele laiemalt ning sellele, et ligipääs muusikale peab olema tagatud kõigile – erinevatele vanusegruppidele, kogukondadele, keelerühmadele jne.
#000015